Franċiż li kien jinsab għal btala f’Malta mat-tfajla tiegħu kisser il-bieb tal-flat fejn kienu joqogħdu minħabba argument li kellhom. Quddiem il-Maġistrat Micallef Zammit ingħat li l-Franċiż Karl Henrik Huillier wara l-argument mar l-ajruport biex jitlaq minn Malta iżda bl-intervent f’waqtu tal-Pulizija twaqqaf biex ittella’ l-Qorti fejn ammetta l-akkużi kontrih u mgiegħel iħallas is-somma ta’ €450 għal ħsara li kkaġuna. Il-Maġistrat Micallef Zammit ordnat lill-akkużat biex ma jagħmilx reat ieħor fi żmien tliet snin.